**V okviru prireditve Ta medeni dan v Žirovnici, Čebelarsko društvo Antona Janše vabi na strokovna**

 **predavanja in proslavo ob 100 letnici društva.**

Datum prireditve: sobota 31. avgust 2019

Lokacija prireditve in predavanj: šotor na parceli Konjeniškega kluba Stol med Vrbo in Breznico

Pričetek prireditve Ta medeni dan: 10. uri

**Pričetek prvega predavanja: 17.30

Naslov: Priprava čebelje družine na zimovanje**
Predavatelj: Veroljub Umeljič.  Čebelar in pisec  knjig Veroljub Umeljić prihaja iz Kragujevca. Je strokovnjak na področju čebelarstva. Svoje izkušnje in prakse je opisal v več knjigah. Zelo obiskana so njegova predavanja po vsej bivši domovini.

Je prejemnik visokih državnih in svetovnih priznanj. Njegova spletna stran [www.umwljic.com](http://www.umwljic.com). Predavanje je primerno tako za čebelarje kot tudi za širšo javnost.

**Pričetek drugega predavanja: 18.30

Naslov: Vse o čebeljem strupu**
Predavatelj: Vlado Pušnik. Apiterapevt, čebelar in predavatelj Vlado Pušnik prihaja iz Maribora. Je izreden poznavalec čebelarstva in apiterapije. Od samega začetka je gonilna sila v slovenskem prostoru za uporabo apiterapije v praksi.

Je vodja organizacijskega odbora, ki izvaja izobraževanja na tem področju. Predavanje je primerno za čebelarje kot tudi za širšo javnost. Predstavljena bo sestava čebeljega strupa, pridobivanje, pripravki iz čebeljega strupa, uporaba le teh v smeri izboljšanja zdravja in komercialni pristop s tem novim produktom , ki nam ga nudijo čebele.

**Proslava ob 100 letnici Čebelarskega društva Antona Janše Breznica

Pričetek: 20.00**
Prihod praporščakov na prizorišče ob koračnici Godbe Gorje.

Čebelarska himna.

Pozdrav predsednika ČD Antona Janše Breznica, nagovor Ministrice za kmetijstvo Dr. Aleksandre Pivec,  župana Občine Žirovnica in  predsednika ČZS.

Predstavitev in pozdrav medene kraljice.

Igra o Antonu Janši v izvedbi Kulturnega društva France Prešeren Breznica.

Podelitev odlikovanj.

Med posameznimi točkami bo Godba Gorje izvedla dela Vilka in Slavka Avsenika in drugih slovenskih skladateljev.

Nastop ansambla Roka Žlindre
Pričetek: 21.00

Vabljeni ljubitelji čebel, čebelarke in čebelarji. Prav posebno vabilo velja praporščakom.

ČD Antona Janše Breznica

predsednik

Matjaž Pogačnik